Source: https://www.riigiteataja.ee/akt/412062019002?tegevus=salvesta-link
Timestamp: 2020-05-30 05:58:43+00:00
Document Index: 2111768

Matched Legal Cases: ['§ 6', '§ 8', '§ 9', '§ 11', '§ 12', '§ 15', '§ 16', '§ 17', '§ 18', '§ 35', '§ 9', '§ 3', '§ 47', '§ 6', '§ 8', '§ 9', '§ 11', '§ 12', '§ 15', '§ 16', '§ 17', '§ 18']

Viru-Nigula valla lasteaed Kelluke põhimäärus – Riigi Teataja
Viru-Nigula valla lasteaed Kelluke põhimäärus
Viru-Nigula valla lasteaed Kelluke põhimäärus - sisukord
§ 6 Laste arv rühmades
§ 8 Lapsevanemate õigused ja kohustused
§ 9 Lasteaia direktor
§ 11 Lasteaia töötajate koosseis
§ 12 Lasteaia töötaja õigused ja kohustused
6 Rahastamine ja dokumentide haldus
§ 15 Asjaajamine
§ 16 Põhimäärus
§ 17 Arengukava
§ 18 Sisehindamine
RT IV, 12.06.2019, 2
Vastu võetud 06.06.2019 nr 15
Määrus kehtestatakse kohaliku omavalitsuse korralduse seaduse § 35 lõike 2, koolieelse lasteasutuse seaduse § 9 lõike 3 ja Viru-Nigula Vallavolikogu 28.03.2018 määruse nr 14 „Viru-Nigula vallavalitsuse hallatavate asutuste moodustamise, ümberkorraldamise ja lõpetamise kord“ § 3 alusel.
Viru-Nigula valla lasteaed Kelluke (edaspidi lasteaed), juriidilise aadressiga Koidu tn 75, Kunda linn 44108, Viru-Nigula vald, asub kolmes majas:
1) Kunda rühmad aadressil Koidu tn 75, Kunda linn 44108, Viru-Nigula vald;
2) Viru-Nigula rühmad aadressil Maarja tn 9, Viru-Nigula alevik 44001, Viru-Nigula vald;
3) Aseri rühmad aadressil Kooli tn 2, Aseri alevik 43401, Viru-Nigula vald.
(1) Lasteaed on Viru-Nigula Vallavalitsuse hallatav koolieelne lasteasutus.
(2) Lasteaia teeninduspiirkonnaks on Viru-Nigula vald. Vabade kohtade olemasolul võetakse lasteaeda lapsi väljastpoolt teeninduspiirkonda, eelistades esmajärjekorras teeninduspiirkonnas töötavate lapsevanemate lapsi. Väljaspool teeninduspiirkonda elavate laste vastuvõtul arvestatakse ajaliselt varem esitatud taotlusi.
(4) Lasteaia struktuuris on 14 rühma:
1) sõimerühmad – kuni kolmeaastastele lastele;
3) liitrühmad- kahe- kuni seitsmeaastele lastele.
(5) Viru-Nigula vallavalitsus, kui täitevorgan (edaspidi Vallavalitsus) võib lasteaia direktori ettepanekul moodustada lasteaias vastavalt vajadusele sobitusrühmi, kuhu kuuluvad erivajadusega lapsed koos teiste lastega.
(6) Erivajadusega laps võetakse sobitusrühma vastu vanema kirjaliku avalduse alusel ning põhikooli ja gümnaasiumiseaduse § 47 nimetatud koolivälise nõustamismeeskonna soovitusel.
(7) Lasteaia rühmade avamise ja sulgemise otsustab lasteaia direktor kooskõlastatult Vallavalitsusega.
(8) Lasteaia õppekava läbinule antakse koolivalmiduskaart. HEV lastele antakse lisaks individuaalne arenduskaart.
Laste lasteaeda vastuvõtmine ja sealt väljaarvamine toimub Vallavalitsuse kehtestatud korras.
§ 6. Laste arv rühmades
(2) Hoolekogu ettepanekul on Vallavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra ja lasteaiarühmas kuni nelja lapse võrra.
(3) Sobitusrühmas on laste suurim lubatud arv väiksem kui teistes lasteaia rühmades, arvestades, et üks erivajadusega laps täidab kolm kohta.
§ 8. Lapsevanemate õigused ja kohustused
3) saada lasteaia pedagoogidelt nõustamist õppe- ja kasvatuskorralduse küsimustes;
5) pöörduda oma õiguste kaitseks lasteaia hoolekogu, pedagoogilise nõukogu ja direktori või vallavalitsuse poole.
1) pidama kinni lasteaia päevakavast, kodukorrast, tervisekaitse ja tervise edendamise nõuetest;
2) informeerima lasteaia personali lapse tervisehäiretest ning muust lapsega seonduvast;
3) hoidma heaperemehelikult lasteaia kasutuses olevat vara.
(3) Lapsevanematel on lisaks käesoleva paragrahvi lõigetes 1 ja 2 toodud õigustele ja kohustustele muud seadustest ja seaduste alusel antud õigusaktidest tulenevad õigused ja kohustused.
§ 9. Lasteaia direktor
1) moodustab vastavalt vajadusele ja võimalusele sõime- ja aiarühmad ning HEV laste rühmad;
4) esitab vallavalitsusele lasteaia alaeelarve projekti ja tagab alaeelarve täitmise;
7) määrab kindlaks lasteaia personali tööülesanded ja kinnitab ametikirjeldused;
8) kinnitab lasteaia tegevus- ja päevakava ning pedagoogilise nõukogu ettepanekul lasteaia; õppekava, võttes arvesse hoolekogu arvamuse;
9) kinnitab pedagoogilise nõukogu töökorra;
10) kinnitab lasteaia sisehindamise aruande, esitades selle enne kinnitamist kooskõlastamiseks hoolekogule ja Vallavalitsusele;
11) tagab lasteaia asjaajamise ja kinnitab asjaajamiskorra;
12) tegutseb tööandjana lasteaia töötajate suhtes; sõlmib, muudab ja ütleb üles töötajatega töölepingud arvestades kinnitatud koosseisu;
13) on Vallavalitsuse ja hoolekogu ees aruandekohustuslik;
(4) Direktorit asendab tema äraolekul direktori määratud asendaja. Juhul, kui direktoril ei ole võimalik asendajat määrata, otsustab asendaja määramise vallavanem.
(5) Direktori vaba ametikoha täitmiseks korraldatava konkursi läbiviimise korra kehtestab, konkursi kuulutab välja ja viib läbi Viru-Nigula vallavalitsus, kui ametiasutus (edaspidi ametiasutus).
(6) Lasteaia õppe- ja kasvatustegevust korraldab ja juhib õppejuht, tema puudumisel lasteaia direktor.
(1) Lasteaia hoolekogu on alaliselt tegutsev organ, kelle ülesandeks on vanemate ja lasteaia personali koostöö õppe- ja kasvatustegevuse suunamisel.
2) osaleb lasteaia arengukava, kodukorra, eelarve ja muude lasteaia tegevust puudutavate dokumentide ettevalmistamisel;
3) kuulab ära vähemalt üks kord aastas direktori aruande õppe- ja kasvatuse korralduse ning majandamise kohta;
4) arutab lapsevanemate pöördumisi õpetamist ja kasvatamist puudutavates küsimustes;
(3) Hoolekogu on 16-liikmeline. Hoolekogusse kuuluvad üks Viru-Nigula valla esindaja, üks õpetajate esindaja ja igast rühmast üks lapsevanemate esindaja.
(4) Direktor esitab hoolekogu koosseisu kinnitamiseks Vallavalitsusele.
(5) Hoolekogu koosseisu ja selle muudatused kinnitab Vallavalitsus. Hoolekogu koosseis kinnitatakse üheks õppeaastaks.
(8) Hoolekogu koosolekuid võib vajadusel läbi viia ka elektrooniliselt.
(9) Koosoleku protokoll esitatakse lasteaeda hiljemalt viie tööpäeva jooksul koosoleku toimumisest arvates.
§ 11. Lasteaia töötajate koosseis
(1) Lasteaia töötajad on pedagoogid, tervishoiutöötaja-perenaine ning lasteaia majandamist tagavad ja õpetajaid abistavad töötajad.
(2) Töötajate koosseisu kinnitab lasteaia direktori ettepanekul Vallavalitsus.
§ 12. Lasteaia töötaja õigused ja kohustused
(1) Töötaja õigused, kohustused ja vastutus määratakse käesolevas põhimääruses, töökorralduse reeglites, töölepingus ja tööülesannete kirjelduses.
1) aidata kaasa lapse arengut toetava õppe- ja kasvatuskorralduse ning hoiukeskkonna loomisele;
2) juhinduda oma tegevuses käesolevast põhimäärusest ja teistest lasteaia dokumentidest, töökorralduse reeglitest ja töökorralduse reeglitest;
6. peatükk Rahastamine ja dokumentide haldus
(1) Lasteaial on Viru-Nigula valla eelarves alaeelarvena iseseisev eelarve, mille kinnitab Viru- Nigula Vallavolikogu.
(3) Lasteaed kasutab ja käsutab vara Viru-Nigula Vallavolikogu ja Vallavalitsuse õigusaktides kehtestatud korras ja tingimustel.
§ 15. Asjaajamine
§ 16. Põhimäärus
(1) Lasteasutuse põhimääruse kinnitamine ja selle muutmine toimub Viru-Nigula Vallavolikogu sätestatud korras.
(2) Põhimäärus avalikustatakse lasteaia veebilehel.
§ 17. Arengukava
(1) Lasteaia arengukava koostatakse vähemalt neljaks aastaks. Arengukava peab mistahes aastal hõlmama vähemalt nelja eelseisvat aastat arengukava tegevuskava osas. Arengukava ja selle muudatused kinnitab Vallavalitsus määrusega.
(2) Arengukava ja selle muudatuste ettevalmistamise algatab direktor. Ettevalmistamisse tuleb kaasata hoolekogu, pedagoogiline nõukogu ning vajadusel eksperdid lasteaiast või väljastpoolt. Hoolekogu ja pedagoogiline nõukogu osalevad arengukava ja selle muudatuste ettevalmistamises esindajate kaudu. Arengukava ja selle muudatused esitab direktor enne kinnitamist arvamuse andmiseks hoolekogule ja pedagoogilisele nõukogule.
§ 18. Sisehindamine
(3) Lasteaed koostab sisehindamise aruande vähemalt üks kord kolme õppeaasta jooksul. Aruandes tuuakse välja lasteaia tegevuse tugevused ja parendusvaldkonnad. Sisehindamise aruanne kooskõlastatakse hoolekoguga ja Vallavalitsusega ning aruande kinnitab direktor.
(4) Lasteaia nõustamise tingimused ja korra sisehindamise küsimustes kehtestab haridus- ja teadusminister määrusega.
(1) Lasteaia ümberkorraldamise ja tegevuse lõpetamise otsustab Viru-Nigula Vallavolikogu.
(2) Ümberkorraldamist ja tegevuse lõpetamist korraldab Viru-Nigula Vallavalitsus, kes teavitab ümberkorraldamisest ja tegevuse lõpetamisest seaduses sätestatud isikuid ja asutusi ning teeb muid toiminguid, mis on vajalikud ümberkorraldamiseks ja tegevuse lõpetamiseks.
Tunnistada kehtetuks Viru-Nigula Vallavalitsuse 17.05.2018 määrus nr 13 „Kunda Linna Lasteaia Kelluke põhimäärus”.